21 जून को अंतरराष्ट्रीय योग दिवस मनाया जाएगा
अखिलभारतीय श्री राम-मुलख-दयाल योग प्रचार समिति के प्रधान योगाचार्य परम श्रद्धेय दासन-दास ध्यानयोगी गुरु रघुबीर महाराज ने दिव्य योग साधना मन्दिर कोटली में मासांत सत्संग के मौके पर उपस्थित श्रद्धालुओं को अपने संबोधन में फरमाया कि योग विश्व की श्रेष्ठ औषधि है और अब तो सारे विश्व ने ही इस बात को मान लिया है। इसीलिए अब 21 जून को अंतर्राष्ट्रीय योग दिवस के रूप में मनाया जाता है। रघुबीर महाराज ने कहा कि जब तक योग द्वारा मन इन्द्रियों को नियंत्रण में नहीं किया जाता, तब तक कोई भी व्यक्ति पूर्ण रूप से स्वस्थ नहीं हो सकता। योगी सुख-दुख से ऊपर उठकर परमानन्द को प्राप्त करता है। परमानन्द केवल योग द्वारा ही सम्भव है बाकी किसी-भी औषधि से सम्भव नहीं।
hin_Deva hin_Deva